36.22 REGOLAMENTI DWAR IL-KONTROLL TAL-MARD TAT-TJUR L-AVVIŻ LEGALI 29 ta’ l-1968. L-AVVIŻ LEGALI 29 ta’ l-1968. 1. It-titolu ta’ dawn ir-Regolamenti hu Regolamenti dwar il-Kontroll tal-Mard tat-Tjur. Tifsir. 2. Dawn ir-Regolamenti, kemm-il darba r-rabta tal-kliem ma teħtieġx xort’oħra- " Direttur " tfisser id-Direttur ta’ l-Agrikoltura u tinkludi kull uffiċjal tad-Dipartiment ta’ l-Agrikoltura awtorizzat minnu biex jaġixxi f’ismu; " Ministru " tfisser il-Ministru responsabbli għall-Agrikoltura; "tjur " għandha l-istess tfisira kif mogħti l-ilha fl-Ordinanza dwar it-Tħaris mill-Mard. Kap. 36. Kap. 36. 3. Trasport mhux awtorizzat ta’ tjur huwa projbit. (1) It-trasport ta’ kwalunkwe tjur minn xi persuna jew persuni għall-Gżira ta’ Malta jew ġewwa fiha jew għal barra minnha huwa projbit jekk ma jkunx awtorizzat f’kull każ mid-Direttur. (2) Id-Direttur jista’ jagħti awtorizzazzjoni għall-iskop tas-sub-regolament (1) ta’ dan ir-regolament suġġetta għall-kundizzjonijiet li jidhirlu xieraq li jimponi. (3) Kull persuna jew persuni li jutilizzaw awtorizzazzjoni mogħtija mid-Direttur mingħajr ma jħarsu xiwaħda mill-kundizzjonijiet li għaliha dik l-awtorizzazzjoni tkun suġġetta għandhom jitqiesu li jkunu kisru s-sub-regolament (1) ta’ dan ir-regolament. 4. Setgħa tad-Direttur li jordna t-tilqim ta’ tjur. Id-Direttur jista’ jordna t-tilqim ta’ kull tajra f’saħħitha b’dak il-mod li jidhirlu xieraq.